cyanic-selkie/wikianc huggingface dataset:
Orchestre de chambre du Luxembourg
Hir Zyklen an der Philharmonie kreesen ëmmer ëm eng prezis Thematik, wouduerch hir Programmatioun eng besonnesch Koherenz an Originalitéit kritt. Hir 12 Concerten, déi s'am Kader vum Kulturjoer 2007 gespillt hunn, hunn nëmme Wierker vu Komponisten aus der Groussregioun bruecht. Sou koum et an dëse Concerten zu ville Premièren, Decouverten a Redecouverten. Als grousse Projet wëll den Orchester sämtlech Sinfonië vum Haydn opféieren. Net ze vergiessen, datt den Orchester scho munnech nei Lëtzebuerger Wierker bestallt an uropgefouert huet, sou z. B. vum Walter Civitareale, Jeannot Heinen, Camille Kerger, Claude Lenners, Georges Lentz, Alexander Mullenbach an aneren.
2004 gouf Les Musiciens offiziell an Orchestre de chambre du Luxembourg ëmgenannt. Si hu schonn e puermol de Grand-Duc bei Staatsvisiten an d'Ausland begleet.
Mat senge wäit iwwer 650 Concerten huet den Orchester an de leschte Joerzéngten déi national a regional Museklandschaft e gutt Stéck méi räich gemaach.
Noville-les-Bois
Noville-les-Bois op Wallounesch Noveye-dilé-Bwès, ass eng Sektioun vun der belscher Gemeng Fernelmont an der Provënz Namouer.
Bis zur belscher Gemengereform vun 1977 war et eng eegestänneg Gemeng. Bei der Fusioun mat den Nopeschgemengen ass Noville den administrative Sëtz vun der neier Gemeng Fernelmont ginn. D'Uertschaft huet 1.312 Awunner.
D'Noville-les-Bois ass haaptsächlech bekannt wéinst dem Schlass vu Fernelmont dat op sengem Territoire steet.
Duerch d'Uertschaft leeft eng kleng Baach de Petit Hoyoux.
Senta Berger
D'Senta Berger, gebuer den 13. Mee 1941 zu Wien, ass eng éisträichesch Schauspillerin a Filmproduzentin.
1958 gouf si Member vum Theater in der Josefstadt.
De Film huet si awer méi ugezunn wéi den Theater, a vun 1959 un huet si ee Film nom anere gedréint.
1962 huet se mam Filmregisseur Michael Verhoeven d'Produktiounsfirma Sentana-Filmproduktion gegrënnt an 1963 huet si sech mat him bestuet.
D'Senta Berger huet eng international Filmcarrière, si huet a Filmer zu Hollywood, an Italien, Frankräich, Däitschland an Éisträich gespillt, mat Regisseure wéi Bernhard Wicki, Sam Peckinpah, Volker Schlöndorff a Wim Wenders. Si war d'Partnerin vu Schauspiller wéi Kirk Douglas, Charlton Heston, James Coburn, Lilli Palmer a Götz George.
1989 hat si e groussen Erfolleg mat der Serie Kir Royal op der däitscher Televisioun. Duerno huet sech hir Carrière bal nëmme méi op der Tëlee ofgespillt.
Zanter 2003 ass si Presidentin vun der däitscher Filmakademie
Canton de Gorron
De Canton de Gorron ass eng franséisch administrativ Andeelung am Arrondissement Mayenne, am Departement Mayenne an de Pays de la Loire.
Granny's Favouritz
Granny's Favouritz ass eng lëtzebuergesch Pop-Rockband.
Bandgeschicht
2001 ass d'Band Granny's Favouritz gegrënnt ginn.
2002 koum hiren éischten Album op de Maart an huet sech éischter mëttelméisseg verkaaft.
Am Joer drop maachen déi sechs Museker déi véiert Plaz um Emergenza Concours. Och dës Band ass vu musikaleschen Differenzen net verschount bliwwen an huet sech nach am selwechte Joer vun zwéi Museker getrennt.
Déi Joren drop huet d'Band vill Concerte gespillt, mä si war permanent op der Sich fir déi optimal Besetzung ze fannen, wat hinnen 2005 gelongen ass. Déi haiteg Formatioun huet dunn eng nei Plack produzéiert, déi si am Mee 2007 an Däitschland opgeholl hunn an déi de 4. Juli 2007 erauskoum. D'Band huet et mat hirer éischter Single Auskopplung "The Cream" fäerdeg bruecht, an der 3ter Woch schonn een Top Five Hit ze landen um Lëtzebuerger Radiosender RTL.
Musek
D'Musek vun de Granny's Favouritz wëll net an ee klischeebetounte Kontext gestallt ginn. D'Grupp leet grousse Wäert op gutt duerchduechten Arrangementer. Nieft de signifikante Melodien, hëlleft déi dräikäppeg Rhythmusequipe fir e bestëmmte Groove ze fannen. Elektresch an akkustesch Gittare wiessele sech an deenen zimmlech ënnerschiddleche Lidder of. Ganz wichteg erschéngt der Band déi privilegéiert Stellung vun der Trompett an der Gei, déi an anere Museken éischter als Begleedinstrumenter benotzt ginn. Déi englesch Texter vun de Stécker, déi selwer komponéiert sinn, dréie sech meeschtens ëm Dreem, d'Hoffnung, d'Freed an d'Angscht vun de gewéinleche Leit.
Kauzekapp
E Kauzekapp ass d'Larv vun engem Lurch (Amphibie), wéi Fräschen, Mouken, Salamanderen a Molchen.
Den Numm Kauzekapp ass ofgeleet vum Kierperbau vun de Larve vun de Fräschelurchen, déi en décke Kapp hunn (dohier hiren Numm), keng Patten, mä dofir e laange Schwanz fir ze schwammen.
Terminologie
Dat däitscht Wuert Kaulquappe applizéiert sech nëmmen op d'Larve vun de Fräschelurchen (Fräschen, Mouken, asw), déi en décke Kapp hunn an ouni Patten aus dem Ee kommen.
Dat franséischt Wuert têtard bezeechent d'Larve vun allen Amphibien, also och déi vun de Schwanzlurchen (Salamanderen, Molchen), déi e laange schlanke Kierper hunn, a mat Patten aus dem Ee kommen.
14. Juli
De '''14. Juli''' ass den 195. Dag vum Joer (196. am Schaltjoer) am Gregorianesche Kalenner.
Evenementer
Lëtzebuerg
Pillnitzer Deklaratioun
D'Pillnitzer Deklaratioun war d'Resultat vun enger Konferenz vum 25. - 27. August 1791 um Schlass vu Pillnitz südlech vun Dresden tëscht dem Keeser Leopold II. vum Hellege Réimesche Räich an dem Kinnek Friedrich Wilhelm II. vu Preisen.
Et koum och zu Gespréicher mat dem Grof vun Artois (dem spéidere Charles X. vu Frankräich). Haaptthema vun de Verhandlungen tëscht den zwou däitsche Groussmuechte war d'polnesch Fro an d'Enn vum Krich tëscht Éisträich an der Tierkei. De Kurfürst Friedrich August III. vu Sachsen huet sech net un de Verhandlunge bedeelegt. De But vun der Pillnitzer Deklaratioun, déi nëmmen a leschter Minutt an op den Drock vu franséischen Emigrante beschloss gi war, war et, "den König von Frankreich in die Lage zu versetzen, in vollkommener Freiheit die Grundlage einer Regierungsform zu befestigen, welche den Rechten der Souveräne und dem Wohle Frankreichs entspricht", d. h. eng Koalitioun vun den europäesche Groussmuechte géint d'Franséisch Revolutioun. E militäreschen Agrëff gouf awer vun enger eenheetlecher Meenung tëscht de Groussmuechten ofhängeg gemaach, an dovu konnt een net ausgoen, wéi sech Groussbritannien an dësem Punkt zeréckgehalen huet. D'Deklaratioun gouf awer a Frankräich als Krichserkläerung opgeholl. Et war e gutt Argument fir d'Propaganda, fir d'Franséisch Revolutioun mat Hëllef vun engem Krich ze radikaliséieren.
Den Décken an den Dënnen
Den Décken an den Dënnen ass déi Bezeechnung, ënner där de Komiker-Duo Laurel and Hardy zu Lëtzebuerg allgemeng bekannt ass.
Et huet sech aus dem a Groussbritannien gebuerene Stan Laurel (1890-1965; "den Dënnen") an dem US-Amerikaner Oliver Hardy (1892-1957; "den Décken") zesummegesat. Déi zwéi ware fir hir Stomm- an Tounfilmer an der éischter Hallschent vum 20. Joerhonnert bekannt; si sinn awer och an Amerika an an Europa am Theater opgetrueden.
1919 hu si eng éischt Kéier e Film zesumme gedréint (The Lucky Dog, deen 1921 erauskoum). Duerno hu se e puer Joer laang getrennt a Kuerzfilmer vun den Hal Roach Studioe matgespillt, ier se dann 1926 nees zesumme gedréint hunn an 1927 "offiziell" eng Ekipp goufen. Zu hire bekanntste Filmer ziele Sons of the Desert (1933), Way Out West (1937), a Block-Heads (1938) an d'Kuerzfilmer Big Business (1929), Liberty (1929), a The Music Box (1932), deen en Oscar fir de beschte Kuerzfilm krut.
1940 hunn déi zwéin d'Roach-Studioe verlooss, an tëscht 1941 an 1944 aacht Kaméidisfilmer fir d'20th Century Fox an d'Metro-Goldwyn-Mayer gedréint. Duerno si se 5 Joer op Theatertourné gaangen. Hire leschte Film, Atoll K, ass 1950 a Frankräich gedréint ginn.
D'Personnagen
Béid Personnagë sinn net där Hellster, eng Zort erwuesse Kanner, déi deemnetspriechend séier iwwerfuerdert sinn, an all Versuch, sech aus kriddeleche Situatiounen erauszezéien, de Géigendeel provozéiert. Den "Décken" ass dobäi deen e bësse méi Distinguéierte vun deenen zwéin, dee fir sech an Usproch hëlt, ze kommandéieren, den "Dënnen" dee méi Naiven an Impulsiven.
Den Humor vun hire Sketcher baséiert virun allem op Situatiounskomik, entweeder, well se wéinst hirer onméiglecher Uluecht kleng Katastrophe provozéieren (wéi z. B., wou s'e Piano ausliwwere sollen), oder um Prinzip vum Slow burn gag, wou eng Situatioun, déi u sech kloer ass, extreem an d'Längt gezu gëtt (wéi z. B. déi Zeen, an där se mat engem aneren Autoschauffeur, deem s'eng kleng Téitsch gemaach hunn, no an no sech géigesäiteg hir Autoen huddel a fatz schloen).
Eierung
An der Gemeng Suessem gëtt et eng Stan-Laurel- an direkt dernieft eng Oliver-Hardy-Strooss.
Football League One
D'Football League One (och Coca-Cola Football League 1 genannt) ass déi drëtthechst Spillklass am englesche Foussball Liga System. Et spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 2 beschtplazéiert Veräiner an de Football League Championship op, an en 3. Opsteiger gëtt an enger Play-off Ronn tëscht deene 4 Veräiner déi op den 3. bis 6. Plaze stinn ermëttelt. Gläichzäiteg musse 4 Veräiner an d'Football League Two ofsteigen, an et kommen der och 3 respektiv 4 aus deene jeeweilegen Divisioune bäi.
An der Saison 2009/10 spillen déi follgend Veräiner an der League One:
Net méi derbäi aus der Saison 2008/09 sinn d'Veräiner
Bobby Fischer
De Robert James „Bobby“ Fischer, gebuer den 9. Mäerz 1943 zu Chicago, a gestuerwen de 17. Januar 2008 zu Reykjavík, war en US-amerikanesche Schachgroussmeeschter, deen zanter 2005 déi islännesch Nationalitéit hat.
Heinrich V. vu Lëtzebuerg
Den Heinrich V. de Blonden, gebuer am November 1220 a gestuerwen de 24. Dezember 1281 zu Mainz, war vun 1235/1247 bis 1281 Grof vu Lëtzebuerg.
Säi Liewen
Den Heinrich war dat zweet Kand vun der Ermesinde vu Lëtzebuerg an hirem zweete Mann Walram III. vu Limburg. Wéi säi Papp 1226 gestuerwen ass, war den Heinrich nach mannerjäreg a well seng Mamm als Fra virum Gesetz mannerjäreg war hat hire Mann hire Stéibouf an Eedem Walram vu Montjoie-Falkenberg als Momper agesat. Wéi den Heinrich am November 1235 groussjäreg gouf (dat war déi Zäit mat 15 Joer de Fall) huet e sech als Grof vu Lëtzebuerg a Maarkgrof vun Arel betitelt, mä bis dem Doudesjoer vu senger Mamm 1247 huet en awer mat hir zesummen d'Regierungsgeschäfter gefouert. Eréischt duerno huet en eleng regéiert.
Den Heinrich de V. war deen éischte Grof, deen eng Form vum Lëtzebuerger Wope benotzt huet, déi haut nach bekannt ass.
Hien huet sech am Abrëll 1240 mat der Margréit vu Bar bestuet. Si huet als Dott d'Grofschaft Ligny matbruecht. Si ass den 23. November 1273 oder 1274 gestuerwen.
Association luxembourgeoise des ingénieurs industriels
D'Association luxembourgeoise des ingénieurs industriels a.s.b.l. war déi lëtzebuergesch Vereenegung vun de Fachhéichschoulingenieuren.
Heinrich V. vu Lëtzebuerg
Säi Liewen
Den Heinrich V. hat vun der Säit vu senger Mamm, der Ermesinde, d'Grofschafte Lëtzebuerg a Laroche geierft (Durbuy goung u säi Brudder Gerard, an Namouer huet schonn zanter 1192 engem Koseng vu senger Mamm, dem Baldouin V., Grof vum Hainaut, gehéiert), huet sech awer vun Ufank un Grof vun Namouer a vu Lëtzebuerg genannt fir domat seng Uspréch op d'Grofschaft Namouer ze weisen. Vu sengem Papp huet en nach d'Maarkgrofschaft Arel geierft, dee se senger Mamm fir d'Bestietnes geschenkt hat, mä se duerno als Limburger Lehen bei de Lëtzebuerger gelooss huet. De 24. Juli 1239 huet den Äerzbëschof Theoderich vun Tréier der Ermesinde an dem Heinrich V. d'Stad Béibreg als Lehe ginn.
Association luxembourgeoise des ingénieurs industriels
Déi ausseruerdentlech Generalversammlung vum 11. Mäerz 2009 huet mat deenen neie Statuten och en neien Numm ugeholl: Technology Managers.lu (tema.lu).
Heinrich V. vu Lëtzebuerg
Säi Liewen
Vun 1256 bis 1264 war hien, nodeem hien Namouer 1256 iwwerfall hat, iwwerdeems de Maarkgrof Baudouin II. vu Courtenay zu Konstantinopel war, Grof vun Namouer ënner dem Numm ''Heinrich III. vun Namouer''. De Baudouin huet awer dem Guy vun Dampierre seng Rechter vun Namouer iwwerginn an deen huet Namouer erëm zeréckeruewert. Nodeem déi zwéi Fridde geschloss haten, huet de Guy dem Heinrich seng Duechter Isabelle bestuet.
Association luxembourgeoise des ingénieurs industriels
Historique
Am Joer 1916 goufen d'Cours techniques supérieurs mat enger Dauer vu 4 Semesteren als éischt lëtzebuergescht technescht Héichschoulstudium fir d'Absolvente vun der Handwierkerschoul agefouert.
Heinrich V. vu Lëtzebuerg
Säi Liewen
Hie war och mat sengen aneren Noperen, den Herzoge vu Loutrengen a Limburg an dem Grof vu Bar enk Famill (cf. säi Stammbam hei drënner), wat awer net verhënnert huet datt Differenze mat verschiddene vun hinnen opkoumen a souguer op d'Schluechtfeld gezu gouf. Wéi säi Schwoer, den Theobald II. vu Bar, wéinst Ierfstreidereien 1266 Ligny eruewere gaangen ass, do koum et doropshin de 14. September vum selwechte Joer bei Prény südlech vu Metz zu enger Schluecht tëscht dem Heinrich V. a sengem Neveu dem Herzog Friedrich III. vu Loutrengen op där enger Säit (si sinn dat Joer e Schutz- an Trutzbündnes géint Bar agaangen), a sengem Schwoer vu Bar an dem Bëschof Wilhelm vu Metz op där anerer Säit. Den Heinrich V. huet verluer, gouf gefaange geholl an net wäit ewech op Pont-à-Mousson verschleeft. 6 Méint drop hat seng Fra d'Léisegeld zesummen (5000 Mark Sëlwer hat se beim Theobald, Kinnek vun Navarra a Grof vun der Champagne, geléint, mam Friedrich III. vu Loutrengen als Bierg) an den Heinrich V. konnt nees heem. 1268 huet de franséische Kinnek Louis den Hellegen als Arbitter de Sträit entscheet a Ligny koum nees zeréck un d'Lëtzebuerger.
Association luxembourgeoise des ingénieurs industriels
Historique
Den 18. August 1935 war d'Grënnung vun der Association des anciens diplômés des Cours techniques supérieurs.
Heinrich V. vu Lëtzebuerg
Säi Liewen
Wéi de Louis den Hellegen 1270 zum Aachte Kräizzuch opgeruff huet, war den Heinrich V. mat vun der Partie a wéi de Kinnek de 25. August vum selwechte Joer un enger Ruhr- an Typhus-Epidemie zu Karthago gestuerwen ass, huet de Kinnek vu Sizilien Charles I. den Heinrich V. als neien Expeditiounsleeder proposéiert, mä déi Aufgab schlussendlech awer selwer iwwerholl.
Association luxembourgeoise des ingénieurs industriels
Historique
Mat der Aféierung vum Titel Ingénieur technicien am Joer 1958 huet d'Vereenegung hiren Numm ëmgeännert an huet vun do un Association luxembourgeoise des ingénieurs techniciens a.s.b.l., ofgekierzt ALIT geheescht.
Heinrich V. vu Lëtzebuerg
Säi Liewen
E Wuert sollt nach iwwer de Rudolf vu Sterpenich verluer ginn, Bouf vum Johann vu Sterpenich deen e Vertraute vun der Ermesinde war, soudatt et net verwonnert datt de Rudolf wuel d'Vertraue vum Heinrich V. hat. Op alle Fall ass de Rudolf als éischt Propst vu Béibreg ginn, a wärend der Gefaangeschaft vum Heinrich V. waren et sonner Zweiwel d'Margréit an hir zwéi Bouwen déi hien zum Ritterriichter vun Arel gemaach hunn. 1271 gëtt en dozou och Riichter vum Adel vu Lëtzebuerg. 1276 huet den Heinrich V. en nach derbäi zu sengem Seneschall (eng Zort Vizegrof oder Staatsminister) gemaach, wat ëm dunn awer ze vill gouf an en huet d'Joer drop säi Riichteramt ofgi fir just nach Seneschall ze si bis zum Doud vum Grof.
Association luxembourgeoise des ingénieurs industriels
Historique
Mat deem neien Héichschoulgesetz vun 1996 gouf den Titel Ingénieur industriel agefouert an zanter der Assemblée générale vum 24. Mäerz 1998 huet d'Vereenegung Association luxembourgeoise des ingénieurs industriels a.s.b.l.", ofgekierzt ALII geheescht.
Heinrich V. vu Lëtzebuerg
Säi Liewen
Wéi de Friedrich III. vu Loutrengen 1278 säi Bouf Matthäus mam Theobald II. vu Bar sengem Meedchen Aleidis bestuet huet, do huet en dem Barer sengem Bouf a Brudder vum Aleidis d'Herrschaft Lonkech ofgetratt, dee se dem Matthäus awer direkt nees als Lehen zeréckginn huet. Trotzdeem war elo de Barer do offiziell Lehnshär an domat Noper vum Lëtzebuerger, an déi zwéi ware sech wéi gesot net gréng. D'Situatioun am Südweste vun der Lëtzebuerger Grofschaft ass doduerch geféierlech ginn, verwurrelt war se awer och: d'Loutrenger/Barer hate selwer Deeler vu Péiteng an Nidderkäerjeng, wa se do agefall wieren hätte se also och eegent Land verwüst, gläichzäiteg waren hir Enklaven do de Lëtzebuerger relativ ausgeliwwert. Déi einfachst a bëllegst Verdeedegungsform fir béid Parteie war d'Befreiung vun hire Leifeegenen, fir datt déi an Zukunft selwer hiren neie Privatbesëtz verdeedege sollten, eventuell och andeems se géint d'Bezuele vun enger Karrent e Schutzbündnes mam géignereschen oder soss engem anere Landeshär agaange sinn. De 4. Mäerz 1281 huet de Friedrich III. vu Loutrengen sonner Zweiwel mat Zoustëmmung vum Barer Lehnshär Lonkech a wuel och d'loutrengescht Péiteng an Nidderkäerjeng befreit. Säi Monni Heinrich V. ass ee Mount drop nogezunn an huet de 4. Abrëll 1281 mat sengem Vasall a Vertraute Rudolf vu Sterpenich déi lëtzebuergesch Deeler vu Péiteng an Nidderkäerjeng befreit, grad wéi och Lénger.
Association luxembourgeoise des ingénieurs industriels
Historique
Bei der Grënnung vun der Uni Lëtzebuerg gouf den Technikum (Institut supérieur de technologie, ofgekierzt IST) an d'Fakultéit vun de Wëssenschaften, der Technologie an der Kommunikatioun agebonnen. De Studium vum Ingénieur industriel gouf dobäi ofgeschaaft an net wéi an der Belsch zum Master Ingénieur Industriel vu 4 op 5 Joer respektiv vun 240 op 300 ECTS Punkten ausgebaut.
Heinrich V. vu Lëtzebuerg
Säi Liewen
Den Heinrich V. ass de 24. Dezember 1281 zu Mainz um Haff vum Keeser gestuerwen. E gouf nieft senger Fra an der Abteikierch vu Clairefontaine begruewen. Hir Griewer goufe vu franséische Revolutiounstruppen zerstéiert.
Association luxembourgeoise des ingénieurs industriels
Historique
Am Hierscht 2008 huet dee leschten Ingénieur industriel säi Studium ofgeschloss.
Heinrich V. vu Lëtzebuerg
Kanner
Aus dem Bestietnes 1240 mat der Marguerite vu Bar (1220-1275), Duechter vum Henri II., Grof vu Bar, an der Philippa vun Dreux, gounge 7 Kanner ervir:
Association luxembourgeoise des ingénieurs industriels
Historique
No genee 100 Joer ginn elo zu Lëtzebuerg keng Fachhéichschoulingenieure méi ausgebilt.
Heinrich V. vu Lëtzebuerg
Kanner
Dozou koumen nach illegitim Bouwen, e Balduin (†1288) an den Heinrich, Här vun Houffalize (†1288). De Stierfdatum ass bei alle véier Bouwen net vun ongeféier dee selwechten, se koumen nämlech alleguerte bei der Schluecht vu Worringen ëm d'Liewen.
Association luxembourgeoise des ingénieurs industriels
Um Spaweck
Websäit vun der Association Luxembourgeoise des Ingénieurs Industriels
Läitrenger Haff
Läitrenger Haff a Läitreng si Lieu-diten an der Gemeng Biekerech.
Op Läitreng selwer steet 1 Gebai um Flouer Groesteen, an de Läitrenger Haff besteet just aus engem Bauerenhaff, deen op der Grenz mat der Belsch läit, just tëscht de Gossemaarken LB106 an LB107. E läit op enger Héicht vun 397 Meter.
Op de Läitrenger Haff kënnt e vu Lëtzebuerg aus iwwer Feldweeër déi vun Huewel a vu Biekerech fortginn, an aus der Belsch iwwer Feldweeër déi vu Giisch a vun Heckbous fortginn.
Fernand Etgen
De Fernand Etgen, gebuer den 10. Mäerz 1957 zu Ettelbréck, ass e lëtzebuergesche Politiker (DP). Hien ass zanter dem 6. Dezember 2018 Chamberpresident. Virdru war hie vum 4. Dezember 2013 bis de 5. Dezember 2018 Minister fir Landwirtschaft, Wäibau a Ländlech Entwécklung a Minister fir d'Relatioune mam Parlament a fir Verbraucherschutz an der Regierung Bettel-Schneider, an do virdru Buergermeeschter vun der Gemeng Feelen.
Biographie
Nodeem de Fernand Etgen seng Première am Dikrecher Lycée gemaach hat, huet hie vun 1977 un als Fonctionnaire um Enregistrement geschafft.
1973 gouf hie Member vun der JDL an zanter 1979 ass hie Member vum Regionalcomité vun der DP-Norden.
Seng politesch Carrière fänkt hien 1979 als Member vum Gemengerot vu Feelen un, wou hie bis 1981 Conseiller, vun 1982 bis 1987 Schäffen a vun 1988 bis 1993 erëm Conseiller war. Vun 1994 bis 2013 war hie Buergermeeschter vun där Gemeng.
An där Functioun war hie President vum Syndicat intercommunal du Centre pour la Conservation de la Nature (SICONA-Centre), Vizepresident vum Syndicat intercommunal de dépollution des eaux résiduaires du nord (SIDEN), Member vum Syndicat Intercommunal à vocation multiple des Villes et Communes Luxembourgeoises pour la promotion et la sauvegarde d'intérêts communaux généraux (SYVICOL) a Representant vun de klenge Gemengen am Conseil Supérieur des Finances Communales.
Am Dezember 2007 ass hien Deputéierten an der Chamber ginn, wou hie fir den Emile Calmes nogeréckelt ass. Hie gouf 2009 erëmgewielt. Bei de Chamberwale vum 20. Oktober 2013 ass hie fir de Charles Goerens nogeréckelt, deen op säi Mandat verzicht huet. Gläich duerno huet hien awer op säin Deputéiertemandat verzicht, fir an der Regierung Bettel-Schneider Minister fir Landwirtschaft, Wäibau a Ländlech Entwécklung a Minister fir d'Relatioune mam Parlament a fir Verbraucherschutz ze ginn.
Bei de Chamberwale vum 14. Oktober 2018 gouf hien op en Neits an d'Chamber gewielt. Hie gouf de 6. Dezember 2018 neie Chamberpresident.
Zanter Juni 2010 ass hie Generalsekretär vun der DP.
De Fernand Etgen ass bestuet an huet dräi Kanner.
Canton de Jussac
De Canton de Jussac ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Smithsonian Astrophysical Observatory
D'Smithsonian Astrophysical Observatory (SAO) ass eng astronomesch Fuerschungsariichtung vum Smithsonian Institution zu Cambridge, Massachusetts, USA. Zesumme mat dem Harvard College Observatoire (HCO) maache si den Harvard-Smithsonian Center for Astrophysics (CfA).
Den SAO gouf 1890 zu Washington D.C. gegrënnt, an am Joer 1955 gouf en op Cambridge verluecht.
Am CfA sinn iwwer 300 Wëssenschaftler op de Gebidder Astronomie, Astrophysik, Geowëssenschaften a Raumfaart beschäftegt.
Raymond Petit (Resistenzler)
De Raymond Petit, gebuer de 16. Januar 1920 an der Stad Lëtzebuerg, a gestuerwen den 21. Abrëll 1942 zu Bäerdref, war e lëtzebuergesche Student a Resistenzler, deen ënner den Aliassen AC13 oder Fernand Schmitt gewierkt huet.
Fir un hien z'erënneren, goufen 2008 zu Bäerdref eng Strooss no him genannt an e Monument opgeriicht.
Liewen
De Raymond Petit war den zweete Fils vum Jean-Pierre Petit an der Anne Olinger. Als jonkt Kand hat hien eng Poliomyelite. Mat vill Reeducatioun an Training huet hie seng Kannerlähmung zum Deel iwwerwonnen a konnt sech schliisslech ganz gutt op sengem Vëlo deplacéieren.
No der Primärschoul an der Stad ass hien op Iechternach an de Kolléisch gaangen. Hie war vun der Musik passionéiert an engagéiert am Schach-Club aus deem ëmmer méi eng politesch Diskussiounsgrupp gouf. Zu där Zäit huet sech de sougenannten “Echternacher Freundeskreis“ gebilt, deen de Kär vun der spéiderer Resistenzorganisatioun LPL ausgemaach huet.
An der Zäit vun der Drôle de guerre koum et ënner verschiddene Studenten zu Iwwerleeungen iwwer e méigleche Widderstand. E konkreeten Ustouss koum fir de Raymond Petit vum Dr Henius, engem Däitschen, deen duerch seng Flucht aus dem “Reich” staatelos gi war, an deen dem Raymond Petit vun de reelle Verhältnesser ënner den Nazien erzielt huet, vun der Juddeverfollgung a vum Terror an de Konzentratiounslager. Zur gläicher Zäit koum hien iwwer d'“Alliance française” mat Leit a Kontakt déi sech staark fir d'Zoustänn an d'Evenementer am däitsch-lëtzebuergesche Grenzraum intresséiert hunn a gouf fräiwëllege Mataarbechter vun engem franséische Service de Renseignement, fir deen e kleng Opträg erfëllt huet. Ausserdeem hu si ugefaange pro-Nazipersonnagen, a besonnesch Matschüler auszespionéieren, a konnte sou och e puer däitsch Hannermänner ausmaachen, déi no der Invasioun an der Besatzung zu Lëtzebuerg eng Roll gespillt hunn.
Mam Amarsch vun der Wehrmacht, den 10. Mee 1940, ass aus deenen Aktivitéite bluddegen Eescht ginn. Dem Raymond säi Brudder Pierre Petit schreift: ''Unsere bisherigen Unternehmungen gegen deutsche Agenten und Luxemburger Verräter waren trotz unserer ehrlichen Begeisterung und Entschlossenheit und trotz der erzielten Erfolge eher ein romantisches Detektivspiel gewesen, bei dem wir schlimmstenfalls riskierten, in eine zünftige Schlägerei verwickelt zu werden. Doch jetzt war alles anders. [...] Wir hatten Angst, aber wir wollten nicht einfach aufstecken.''
Vläicht hëlleft déi Vue vun der Lag och en zimmlecht rätselhaft Ereegnes am Raymond sengem Liewen z'erklären. Sonndes, den 19. Mee huet hie sech mat senge Kolleegen zu Hemstel getraff fir d'Situatioun z'analyséieren. Schonn dunn huet hie plädéiert fir en nationale Resistenzmouvement opzeriichten an en offiziell ënner d'Tutelle vun der Groussherzogin Charlotte an hirer Regierung ze stellen. War hie mam Resultat vun deem Meeting onzefridden? Op jiddwer Fall stoung den 21. Mee 1940 eng Doudesannonce am Luxemburger Wort, déi gesot huet, datt de Raymond Petit Sonndes owes bei Altréier ëmkomm wier. Awer no enger Rei Woche war hien nees zeréck a senger Klass. Iwwer seng Aktivitéiten an där Zäit ass näischt Sécheres gewosst. Hien hätt an engem Lazarett geschafft, sech als Medezinstudent ausginn a Verletzter gefleegt. Hie wier mat engem Motorrad duerch d'Frontlinn bis a Frankräich gefuer an nees zeréck, an aner méi oder manner fantasievoll Geschichten, glafwierdeg oder och net. Laut dem Erny Gillen hate seng Kolleegen den Androck datt hien hinnen d'Wourecht net wollt soen, zumindest net déi ganz.
LPL
Nodeem d'Militärverwaltung am Summer 1940 duerch eng däitsch “Zivilverwaltung“ ënner dem Gauleiter Gustav Simon ersat gi war, an d'Propaganda op vollen Touren ugelaf ass, fir Lëtzebuerg Heim ins Reich anzeglidderen, huet de Raymond Petit Enn September 1940 d'LPL gegrënnt.
De Reseau ass systematesch opgebaut ginn, Schoulen a Lycéeë waren e fruchtbare Buedem. Séier hu sech an all den Uertschafte wou e Schüler Member vun der LPL war, lokal Sektioune forméiert. D'Aktivitéite vun der LPL ware vun Ufank u wäit gespreet: Et si Fluchziedelen a Fotoe verdeelt ginn, an d'Verbreede vun Nouvellë respektiv Gerüchter war essentiel. Eng materiell a moralesch Ënnerstëtzung an Hëllef fir Persounen, déi vun der Gestapo gesicht goufen, huet missen organiséiert ginn. Dat noutwendegt Geld ass ënner de Membere gesammelt ginn. Weider goung et drëm, Fluchtweeër ze fanne fir déi, déi op der alliéierter Säit kämpfe wollten. Kontakter mat franséischen a belschen Ënnergrondorganisatioune sinn opgeholl ginn, an zouverlässeg Verbindunge mat London hu missen hiergestallt ginn. Liewensmëttelkaarten, falsch Pabeieren, wéi Identitéitskaarten, Gebuerts- oder Dafschäiner, Bestietnes- an Doudeszertifikaten hu misse besuergt oder hiergestallt ginn. Souguer Waffe sinn de 26. Oktober 1941 aus dem Kommissariat vun der Police vun Dikrech “besuergt“ ginn. A scho virun der Aféierung vun der Wehrpflicht, Enn August 1942, ass den Empfank vu politesche Refugiéë virbereet ginn.
Eng vun deene wichtegsten Aktivitéite vun der Resistenz war d'Campagne géint déi sougenannt Personenstandsaufnahme vum 10. Oktober 1941.
1941 war dem Raymond Petit matgedeelt ginn, datt hien net zum Premièresexamen 1941 zougelooss wier an hien ass kuerz virum Exame vun der Schoul geflunn. Hie war weiderhin aktiv an, wéi virdru gesot, staark un der Campagne géint d'"Personenstandsaufnahme" am Oktober bedeelegt. Den 21. November 1941 ass hien ënnergedaucht, an huet wärend 5 Méint ëmmer nees (ënner dem falschen Numm Fernand Schmitt) seng Stopp gewiesselt: Vun Iechternach ass en op Bäerdref an duerno op Draufelt (mat engem Tëschestopp zu Eeselbuer) geflücht. No Draufelt war hien och eng Zäit zu Rodange; duerno ass et nees iwwer Iechternach a Bäerdref op Draufelt gaangen.
No enger Verhaftungswell am November 1941 an engem weidere schwéiere Schlag vun de Besatzer géint d'Resistenz am Februar 1942, war duerno kuerzfristeg nees e bëssche méi Rou. Dem Raymond seng Kolleege wollten hie bei engem “franc-tireur” (engem Nazi-Opponent ouni Memberschaft an enger Organisatioun) verstoppen, fir definitiv d'Spueren ze verwëschen, mä hie wollt net ophalen an huet insistéiert weiderzeschaffen, well et gouf genuch ze dinn: Trakter virbereeden an ausdeelen, Sabotageaktioune plangen an ausféieren, déi ëmmer méi schwiereg Liaisoun mat London weiderféieren, Stoppen ariichten, Filièren an d'Belsch an no Frankräich ënnerhalen, a sou weider.
Nodeem et de 16. a 17. Abrëll zu weidere Verhaftunge koum, hu seng Frënn nach eng Kéier alles mobiliséiert fir eng sécher Stopp ze fannen. Mä de Raymond Petit, deen nees zu Bäerdref war, wollt net méi weider an ass den 21. Abrëll 1942 owes vun der Gestapo gestallt ginn. Hien huet op si geschoss an zwéin oder dräi vun hinne getraff an duerno déi lescht Kugel déi en hat, fir sech geholl. Nom Jean Aimé Stoll hat hien decidéiert fir sech z'afferen, soudatt déi aner alles konnten op hien ofwälzen an en huet doduerch verhënnert datt d'Arrestatiounen am selwechte Mooss konnte virugoen.
D'Nazien hunn ni opgehalen nom “grousse Chef” ze sichen, och wa si wuel woussten, datt de Raymond Petit ee vun den Haaptleit war. Souguer nom Krich hu munch Leit dee Mythos nach ëmmer gegleeft, wéi follgenden Extrait aus engem Artikel vum spéidere Minister Pierre Grégoire weist: “''Ein Raymond Petit darf als Held verehrt werden und mit der Gloriole unseres politischen Märtyrertums bedacht werden. Er hat es verdient als treuer, begeisterter und tollkühner Sohn der LPL-Bewegung. Dass er weder der geistige Vater noch das wirkliche Oberhaupt dieser Liga gewesen ist, sollten zum mindesten seine heutigen Lobredner und Verherrlicher, die es wissen, auch verkünden.... ich möchte, um der Wahrheit willen, die tatsächlichen Gründer als solche fortleben lassen.''”
Katakana
Tabell vun alle Katakana-Silben
Dës Tabell enthält all Katakana zesumme mat hirer Transkriptioun am Hepburn-System. Déi rout Zeeche sinn zanter 1945 net méi am Gebrauch.
Raymond Petit (Resistenzler)
Éierung
Den 23. August 1945, moies um 9 Auer, huet e feierleche Läichendéngscht fir de Raymond Petit an der Kathedral vu Lëtzebuerg stattfonnt.
Katakana
Katakana am Unicode
Am Unicode beleeën déi normalbreet Katakana den Unicode-Block Katakana (U+30A0 bis U+30FF):
D'Katakana an hallwer Breet sinn am Block vun U+FF65 bis U+FF9F codéiert:
Raymond Petit (Resistenzler)
Éierung
Den 23. Januar 1947 ass de Raymond Petit zesumme mat villen anere Resistenzler, déi am Krich ëmkomm waren, posthum mat der Croix de la Résistance dekoréiert ginn.
Katakana
Katakana am Unicode
Doriwwer eraus gëtt et de Code-Beräich 32D0 bis 32FE, an deem all Katakana bis op ン an agekreester Form virhaane sinn:
Raymond Petit (Resistenzler)
Éierung
Säin Numm huet och um Monument aux Morts figuréiert, deen am Mäerz 1955 an der sougenannter Aile des sciences vum Iechternacher Kolléisch ageweit ginn ass.
Katakana
Um Spaweck
Kana (skriftsystem)
Raymond Petit (Resistenzler)
Éierung
De 7. Oktober 1982 ass zu London am Special Forces Club (enger Vereenegung vun de fréiere brittesche Spezialtruppen a Resistenzler, déi ënner dem Héije Patronage vun H.M. Queen Elizabeth, the Queen Mother stoung) eng Gedenkfeier ofgehale ginn, woubäi dem R. Petit säi Portrait an d'Éieregalerie vun de verstuerwenen Agenten opgehaange gouf. D'Zeremonie gouf ofgehalen a Presenz vum Lëtzebuerger Ambassadeur zu London an héichgestallte brittesche Membere vun de Spezialtruppen.
Fir de 50. Anniversaire vum R. Petit sengem Doud sinn eng Rei vun Artikelen an den Zeitungen an am Rappel publizéiert ginn. Den 21. Abrëll 1992 moies war eng Zeremonie an der Stad mat enger Mass an der Glaciskapell an um Petit sengem Graf goufe Blummen néiergeluecht. Nomëttes gouf zu Iechternach am Laf vun enger zweeter Gedenkzeremonie eng Plack, déi un de Raymond Petit erënnere soll, an deem Fligel vum Kolléisch, wou d'Biologie ass, ageweit. Deen Deel vum Gebai sollt vun do un den Numm Aile Raymond Petit droen, dee sech an der Praxis awer net als Begrëff duerchgesat huet.
Schliisslech ass den 13. Oktober 2008 zu Bäerdref e Gedenkstee fir de Raymond Petit, an der Entrée vun der Raymond-Petit-Strooss, vum Buergermeeschter Ernest Walerius, a Presenz vum Minister Nicolas Schmit an der Staatssekretärin Octavie Modert, ageweit ginn.
Zanter 2022 wëllen den Historiker Ben Ferring an de Ben Streff sech derfir asetzen, datt Schüler am Kader vun hirem Geschichtscours méi iwwer de Raymond Petit an aner Resistenzler gewuer ginn.
Um Spaweck
Erny Gillen, e Frënd vum Raymond Petit als Zäitzeien am Film: Heim ins Reich
Wierbeldéieren
D'Wierbeldéieren (Vertebrata) sinn en Ënnerstamm vun de Chordadéieren (Chordata). Zu hinne gehéieren d'Fësch, d'Amphibien, d'Reptiller, d'Vigel an d'Mamendéieren. Déi aarteräichst Grupp bilden d'Fësch mat 28.000 bis 30.000 bekannten Aarten.
D'Wierbeldéiere stame vun engem Virleefer of, dee bannen a sengem Kierper eng Stäipstaang, "Chorda" hat. Dës Staang huet sech am Laf vun der Evolutioun zu der Wierbelsail ëmgebilt a sou e ganz neie Kierperbau erméiglecht.
Aus deenen éischte Prototyppe sinn d'Fësch entstanen. Aus enger Linn vun hinnen hu sech d'Amphibien gebilt an duerno d'Urreptiller, déi sech a verschidde Gruppe weiderentwéckelt hunn. Zu hinne gehéieren d'Schlangen an d'Bréckenechsen, déi et och haut nach gëtt, genee sou wéi och die ausgestuerwe Mieres- a Fluchsaurier an d'Dinosaurier, deenen hir Nokommen d'Vulle sinn.
Aus enger vun deene Reptillelinne (fr.: reptiles mammaliens) sinn d'Mamendéieren entstanen, déi sech hirersäits nees a vill verschidde Gruppe weiderentwéckelt hunn. Déi modern Mamendéiere si vun de Fuerscher an dräi grouss Gruppen ënnerdeelt ginn: d'Mamendéieren déi Eeër leen (z. B. d'Schnieweldéier), Beidelmamendéieren (z. B. Känguru) an d'Plazentadéieren, zu deenen och de Mënsch zielt.
Nico Thurm
1995 gouf hien um Salon vum Cercle artistique de Luxembourg mam Prix de Raville ausgezeechent.
.zm
.zm ass den Nationalen Top-Level-Domän vu Sambia.
Braux-Saint-Remy
Braux-Saint-Remy krut säin Numm well et fréier der Abtei Saint-Rémi vu Reims gehéiert huet.
Kierch Kiruna
D'Kierch zu Kiruna an Nordschweden gouf tëscht 1903 an 1912, no de Pläng vum Architekt Gustav Wickman gebaut.
De Stil, an deem d'Kierch gebaut gouf, ass typesch fir déi Schweedesch nationalromantesch Architektur. E verbënnt déi amerikanesch Holzarchitektur mam Afloss vun den norwegesche Stafkierchen an den Holzheipe vun de Samen.
Canton du Horps
De Canton du Horps ass eng fréier franséisch administrativ Andeelung am Arrondissement Mayenne, am Departement Mayenne an de Pays de la Loire.
Nos cahiers
nos cahiers - Lëtzebuerger Zäitschrëft fir Kultur ass eng lëtzebuergesch Kulturzäitschrëft déi uganks an den Éditions Saint-Paul publizéiert gouf. Déi éischt Nummer koum den 30. Abrëll 1980 eraus.
nos cahiers gëtt vum Kulturministère subventionéiert.
Perseus (Mythologie)
De Perseus war de Jong vum Zeus an der Danaë an e bekannten Held aus der griichescher Mythologie.
Mythos
Dem Akrisios, dem Kinnek vun Argos, ass vun engem Orakel viraus gesot ginn e géif duerch säin Enkel stierwen. Doropshin huet e seng Duechter Danaë an en ënnerirdesche Raum (anere Versioune no an engem Tuerm) agespaart. Dem Zeus ass et awer gelongen als Goldreen d'Danaë am Schlof ze befruchten. Aus der Verbindung ass de Perseus entstanen.
Wou den Akrisios vun der Gebuert vum Perseus héieren huet huet e seng Duechter zesumme mat sengem Enkel an eng Këscht agespaart an se dunn um Mier ausgesat. Den Zeus konnt awer mat Hëllef vum Poseidon verhënneren dat hinnen eppes geschitt ass. Op Seriphos, enger Insel vun de Kykladen, gi si u Land gespullt. De Fëscher Diktys, Brudder vum Kinnek Polydektes, fënnt déi zwee a léisst se bei sech wunnen. De Polydektes awer huet sech an d'Danaë verléift a versicht dem Perseus lass ze ginn. Hien huet vum Perseus verlaangt him de Kapp vun der d'Medusa, eng vun de Gorgonen, ze bréngen.
Mat enger Zauberposch, enger Tarnkap a Schong mat Flilleken, déi de Perseus sech mat Hëllef vum Hermes an der Athene verschaf huet, huet e sech op de Wee bei d'Gorgone gemaach. Hien huet déi dräi am Schlof iwwerascht. Säi Schëld huet en als Spigel benotzt fir d'Gefor duerch hire Bléck verstengert ze ginn ofzewieren. Dunn huet en der Medusa de Kapp erofgeschloen an en a seng Posch gemaach. Deenen zwee anere Schwësteren ass e mat Hëllef vu senger Tarnkap entkomm.
Um Wee fir heem gesäit en un der Küst eng wonerschéi jonk Fra, déi un e Fiels ugekett war, d'Andromeda. Si sollt engem Ongeheier geaffert gi well hir Mamm, d'Kassiopeia, behaapt huet si wier méi schéin wéi d'Miernymphen, d'Nereiden. Nodeem de Perseus d'Andromeda befreit an d'Ongeheier mam Schwäert erstach hat, hu si sech bestuet.
Wärend dem Hochzäitsiessen ass op eemol de Phineos, dem Andromeda säi Monni, mat enger Iwwerzuel vu Männer mat Waffen opgedaucht fir seng Uspréch op d'Andromeda nach eng Kéier däitlech ze maachen. De Perseus konnt hinnen awer Meeschter ginn: en huet de Leit gesot datt jiddwereen dee säi Frënd wier soll ewechkucken an dunn de Kapp vun der Medusa an d'Luucht gehalen.
Wéi se erëm zu Seriphos ukomm sinn, huet en de Polydektes, dee seng Mamm Danaë ëmmer nach net mat Rou gelooss huet, och verstengert andeems en em de Kapp vun der Gorgo gewisen huet, deen en duerno der Athene geschenkt huet. De Fëscher Diktys, dem Polydektes säi Brudder, ass du Kinnek vun der Insel ginn.
De Sproch vum Orakel huet sech spéider awer erfëllt wéi de Perseus bei engem Concours den Akrisios mat sengem Diskus getraff huet. Hien ass elo Kinnek vun Argos, mä tauscht awer seng Herrschaft mam Megapenthes, dem Kinnek vun Tiryns an huet do Mideia a Mykenai gegrënnt.
De Perseus hat weiderhin e laangt a glécklecht Liewen zesumme mam Andromeda a senge Kanner. No hirem Doud sinn déi zwee zesumme mam Kepheus, Kassiopeia a Ketos als Stärebiller an den Himmel versat ginn.
Chicago
Chicago ass eng Stad am US-Bundesstaat Illinois an de Vereenegte Staate vun Amerika. Mat enger Awunnerzuel vun 2.707.120 (2011) ass se déi drëttgréisst Stad vun den USA.
Football League Two
D'Football League Two (och Coca-Cola Football League 2 genannt) ass déi véierthéchst Spillklass am englesche Foussball Liga System. Et spille 24 Veräiner mat, an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 3 beschtplazéiert Veräiner an d'Football League One op, an e 4. Opsteiger gëtt an enger Play-off Ronn tëscht deene 4 Veräiner déi op de 4. bis 7. Plaze stinn ermëttelt. Gläichzäiteg mussen 2 Veräiner an d'Football Conference ofsteigen, an et kommen der och 4 respektiv 2 aus deene jeeweilegen Divisioune bäi.
An der Saison 2009/10 spillen déi follgend Veräiner an der League Two:
Net méi dabäu us der Saison 2008/09 sinn d'Veräiner
Coincy (Moselle)
Coincy ass eng franséisch Gemeng am Museldepartement an der Regioun Grand Est.
Vum Schlass dat et fréier do ginn ass, ass praktesch näischt méi Rescht.
Aus dem Duerf eraus a Richtung Aubigny steet nach e Schlass, dat gutt erhalen ass, mat engem kuckeswäerte Gaart.
D'Baach déi duerch d'Uertschaft leeft heescht Dame Jeannette.
Coincy huet virun 1800 zu der Provënz vun den dräi Bistümer gehéiert.
Zu Coincy gëtt et keng Kierch.
Wopen
D'azur au pal componé d'argent et de gueules.
Jean-Claude Biver
De Jean-Claude Biver, gebuer den 20. September 1949 zu Lëtzebuerg, ass e lëtzebuergesch-schwäizeresche Manager, deen an der Auerenindustrie Carrière gemaach huet.
Am Alter vun 10 Joer ass hie mat senger Mamm a sengem Brudder an d'Schwäiz geplënnert.
Vun 1975 bis 1979 war hie bei Audemars-Piguet, wou hien zoustänneg fir de Verkaf an Europa war.
Duerno, bis 1981, war hie bei Omega SA an der Marketing-Ofdeelung.
Mat sengem Geschäftspartner Frédéric Piguet huet hien 1981 d'Aueremark Blancpain, déi 1735 gegrënnt gouf, fir 18 000 Schwäizer Frang opkaaft. Zu deem Zäitpunkt huet Blancpain nëmmen nach aus engem Markenumm bestanen, gouf awer ënner der Regie vum Jean-Claude Biver zu enger vun de fënnef féierenden Aueremarken.
1992 gouf Blancpain un SMH (zanter 1998 The Swatch Group) vum Nicolas Hayek ofgetrueden, an de Jean-Claude Biver gouf do Member vun der Generaldirektioun.
Vu Mee 2004 bis Januar 2012 war hien CEO bei der Auerefirma Hublot, déi 1980 vum Carlo Crocco ënner dem Numm MDM Genève gegrënnt gouf. Hublot gehéiert zanter 2008 dem Grupp LVMH vum Bernard Arnault, deen zu de räichste Leit vun der Welt zielt.
Zanter 2012 ass de Jean-Claude Biver President vum Verwaltungsrot vun Hublot.
De Jean-Claude Biver ass e Kenner vu gudder Kichen an och bekannt fir säin aussergewéinleche Wäikeller. 2007 huet hien zu Lëtzebuerg eng Konferenz gehalen, déi vun der Bank Dexia BIL gesponsert gouf an an der hien iwwer d'Entwécklung vun der Schwäizer Auerenindustrie referéiert huet.
Nodeem zu Lëtzebuerg déi duebel Nationalitéit agefouert gouf, huet hien zanter dem 7. September 2011 nieft sengem Lëtzebuerger Pass, och de Schwäizer Pass.
Hien ass de Brudder vum Marc Biver.
Lofoten
D'Lofote sinn eng Inselgrupp laanscht d'Nordküst vun Norwegen.
Geographie
D'Lofote leien eppes 100 bis 300 km nërdlech vum Polarkrees am Atlantik, a sinn duerch de Vestfjord vum Festland getrennt. D'Inselgrupp läit domat tëscht dem 67. und 68. Breetegrad. Déi wichtegst Insele sinn duerch Brécken oder Tunnelle matenee verbonnen.
Politesch gehéieren d'Lofoten zur Fylke (Provënz) Nordland. D'Haaptuertschaft ass Svolvær op Austvågøy. Zu de Lofote gehéieren d'Gemenge Vågan, Vestvågøy, Flakstad, Moskenes, Værøy a Røst.
D'Lofoten hunn zirka 27.000 Awunner, déi op enger Fläch vun 1.227 km² liewen. Nërdlech an ëstlech läit eng weider Inselgrupp, d'Vesterålen.
Geschicht
Zanter zirka 6000 Jore wunne Mënschen op de Lofoten. Deemools hunn se vum Fëschfank a vun der Juegd gelieft. An der Wikingerzäit gouf et puer Siidlunge mat sougenannten Häuptlingshäff. Eng Nobildung ass zu Borg nees opgebaut ginn. Am 14. Joerhonnert haten d'Händler vu Bergen de Fëschhandel an der Hand. D'Landschaft war wärend Joerhonnerten wéineg bewuess, an et goufen net vill Beem, well d'Leit d'Bëscher ofgeholzt hunn, fir Haiser a Schëffer ze bauen. Haaptsächlesch d'Ostsäit vun den Inselen ass besidelt, well do de Wand an d'Welle sech net sou staark bemierkbar maachen - d'Bierger, déi op Plaze méi wéi 1.200 m héich sinn, hunn e Charakter wéi an den Alpen a schwächen den Afloss vum raue Wieder of.
Wirtschaft a Verkéier
D'Haaptakommes vun den Awunner ass nieft dem Tourismus de Fëschfank an déi domat verbonnen Industrie. De Fëschfank op de Lofoten, deen all Joer Honnerte vun klenge Booter mobiliséiert, gëtt tëscht Mëtt Januar a Mëtt Abrëll gemaach. De gefangenen Dorsch gëtt zu Klippfësch oder Stackfësch (Tørrfisk) verschafft an ass haaptsächlech fir den Export bestëmmt.
D'Europastrooss E10 fänkt zu Å i Lofoten un a verléisst no 170 km d'Lofoten zu Fiskebøl. Bus verbindungen gëtt et op de Vesterålen, mat Uschloss un d'Bunn zu Bodø.
D'Schëffer vun den Hurtigruten halen op de Lofoten zu Stamsund an zu Svolvær. Vu Svolvær no Skutvik fiert eng Autofär.
Et gëtt dräi Fluchhäfen op de Lofoten, bei Svolvær, Leknes an op der Insel Røst.
Giurtelecu Şimleului
Giurtelecu Şimleului (däitsch Wüst Görgen, ungaresch Somlyógyőrtelek) ass eng Stad a Siwebiergen a Rumänien. Se läit ongeféier 100 km vun der ungarescher Grenz ewech.
Geographie
Giurtelecu Şimleului läit op 190 Meter iwwer dem Mier, 400 km am Oste vu Budapest. Duerch Giurtelecu Şimleului leeft d'Crasna.
15. Juli
De '''15. Juli''' ass den 196. Dag vum Joer (197. am Schaltjoer) am Gregorianesche Kalenner.
Evenementer
Lëtzebuerg
.zip
.zip ass eng Extensioun fir compriméiert an archivéiert Dateien. Den Ausdrock .zip gëtt un den Numm vu sou Dateien ugehaangen a kennzeechent se. Et ass eng Compressioun vun enger oder méi Komponenten, déi sech duerch d'Compressioun besser verschécken a späichere loossen an déi an engem Archiv och manner Plaz brauchen. Fir mat Zip-Filen ze schaffen, brauch een also e Programm, fir d'Komponenten ze kompriméieren, also anzepaken, an duerno een, fir se erëm auszepaken. Haut gëtt et och Zip-Dateien, déi, wann ee se uklickt, sech vum selwen auspaken. Fir Programmer, déi aus dem Internet erofgeluede ginn, ass dat e grousse Virdeel.
Geschicht vun der Archivéierung mat Zip-Dateien
Am Ufank, 1989, goufen d'Programmer PKZIP gebraucht, fir ze kompriméieren a PKUNZIP fir ze décompriméieren. Den US-Amerikaner Phil Katz hat se erfonnt an agefouert.
Cecilia Payne-Gaposchkin
D'Cecilia Helena Payne-Gaposchkin, gebuer den 10. Mee 1900 (Meederchersnumm Cecilia Payne) a gestuerwen de 7. Dezember 1979 war eng englesch Astronomin.
Si huet Botanik, Physik a Chimie op der Cambridge University studéiert. Am Joer 1922 ass si an Amerika ausgewandert.
Magere Brug
D'Magere Brug ass eng hëlzen duebel Klappbréck fir Foussgänger a Vëlosfuerer am Zentrum vun Amsterdam iwwer d'Amstel.
Koordinaten:
Cecilia Payne-Gaposchkin
1925 huet si mat der Dissertatioun "Stellar Atmospheres, A Contribution to the Observational Study of High Temperature in the Reversing Layers of Stars" un der Harvard Universitéit hiren Doktertitel gemaach.
Am Joer 1956 gouf si Professer op der Harvard Universitéit.
Canton de Laroquebrou
De Canton de Laroquebrou ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
La Chapelle-Felcourt
La Chapelle-Felcourt ass eng franséisch Gemeng am Departement vun der Marne an der Regioun Grand Est.
Goliathkiewerleken
D'Goliathkiewerleken, Goliathus, sinn eng Gattung aus der biologescher Famill vun den Scarabaeidae.
Systematik
Et gëtt fënnef biologesch Aarte vu Goliathkäferen:
Fédération luxembourgeoise des théâtres professionnels
D'Fédération luxembourgeoise des théâtres professionnels, kuerz FLTP, och Theaterfederatioun genannt, ass eng Vereenegung ouni Gewënnzweck déi professionell Theaterensembelen an Theaterhaiser zu Lëtzebuerg regruppéiert. Si gouf 1996 gegrënnt.
Internationaalt Joer vun der Astronomie
Op e Virschlag vun der Internationaler Astronomescher Unioun (IAU), ass d'Joer 2009 zum Internationale Joer vun der Astronomie erkläert ginn. Genee 400 Joer virdrun, am Joer 1609, huet de Galileo Galilei an nach aner Geléiert fir d'éischt en Teleskop fir astronomesch Observatiounen agesat, an de Johannes Kepler huet mat sengem Wierk "Astronomia Nova" de Grondsteen zum bessere Verstoe vun de physikalesche Gesetzméissegkeete ginn, deenen d'Himmelskierper follegen.